## Uredba o djelatnosti odgoja i obrazovanja, kulture, tehničke kulture i športa za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

### NN 55/1991 (25.10.1991.), Uredba o djelatnosti odgoja i obrazovanja, kulture, tehničke kulture i športa za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

# PREDSJEDNIK EPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o djelatnosti odgoja i obrazovanja, kulture, tehničke kulture i športa za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

Članak 1.

Ovom se uredbom uređuju pitanja funkcioniranja djelatnosti odgoja i
obrazovanja, kulture, tehničke kulture i športa za vrijeme ratnog stanja
ili u slučaju neposredne ugroženosti neovisnosti i jedinstvenosti Republike
Hrvatske. Propisi kojima se uređuje djelatnost odgoja i obrazovanja, kulture,
tehničke kulture i športa koji vrijede na da stupanja na snagu ove uredbe
primjenjiva se za vrijeme ratnog stanja ili u slučju neposredne ugrožnosti
neovisnosti i jedinstvenosti Republike Hrvatske,ako ovom ili drugim uredbama
sa zakonskom snagom nije drukčje određno.

Članak 2.

Ministarstvo prosvjete i kulture "u daljnjem tekstu: Ministarstvo)
za vrijeme ratnog stanja ili u slučaju neposredne ugroženosti neovisnosti
i jedinstvenosti Republike Hrvatske preuzima ovlasti i zadaće Savjeta za
zaštitu spomenika kulture Hrvatske, muzejskog savjeta Hrvatske, Arhivskog
savjeta Hrvatske i Savjeta za biblioteke Hrvatske.

Članak 3.

Organizacije u djelatnosti odgoja: obrazovanja kulture, tehničke kulture
i športa nastavljaju rad po planu obrane i za vrijeme ratnog stanja ili
u slučaju neposredne ugroženosti neovisnosti i jedinstvenosti Republike
Hrvatske. Organizacije iz stavka 1. ovog članka koje su planom obrane utvrđene
organizacijama od osobitog interesa za Republiku Hrvatsku, nastavljaju
s radom prema planu obrane i posebnim uputama Ministarstva.

Članak 4.

Regionalni i općinski zavodi za zaštitu spomenika kulture, Arhiv Hrvatske
i regionalni arhivi, Nacionalna i sveučilišna biblioteka, te biblioteke,
muzeji i galerije od republičkog i regionalnog znaćenja nastavljaju radom
prema planu obrane i posebnim uputama Ministarstva. Ministar prosvjete
i kulture, može donijeti odluku o privremenom prestanku rada organizacija
iz stavka 1. ovog članka, i o njihovim statusnim promjenama, ako je to
neophodno radi zaštite interesa Republike Hrvatske, a osobito radi izvršavanja
posebnih zadaća kojima je cilj zaštita kulturnih dobara.

Članak 5.

Skupštine općina, odnosno Skupština grada Zagreba, osiguravaju uvjete
i odgovorne su Ministarstvu za nastavljanje rada organizacija u djelatnosti
kulture, tehničke kulture i športa na području tih općina odnosno grada
Zagreba. Organizacije, udruženja i savezi u djelatnosti športa i tehničke
kulture nastavljaju rad za vrijeme ratnog stanja ili u slučaju neposredne
ugroženosti neovisnosti i jedinstvenosti Republike Hrvatske radi održavanja
fizičke spremnosti i tehničke osposobljenosti stanovništva za borbu i druge
oblike djelovanja u skladu s planom obrane. Nadležni organi općine odnosno
grada Zagreba za špor1 i tehničku kulturu, usmjeravaju njihov rad u skladu
s planom obrane. Ministarstvo prosvjete i kulture uređuje organiziranje
športskih natjecanja i športskih priredbi, a ministar prosvjete i kulture
odobrava njihovo održavanje.

Članak 6.

Skupštine općina, odnosno Skupština grada Zagreba osiguravaju uvjete
i odgovorne su Ministarstvu za rad predškolskih organizacija, osnovnih
i srednjih škola na svom području. Ministarstvo osigurava uvjete i odgovorno
je za rad visokoškolskih organizacija u Republici. Ministar prosvjete i
kulture može odlučiti da se u srednjim školama i visokoškolskim organizacijama
realiziraju planovi i programi od posebnog interesa za Republiku. U slučajevima
iz stavka 3. ovog članka ministar prosvjete i kulture odlučuje o upisima
i smještaju ućenika i studenata u đačke i studentske domove.

Članak 7.

Ovlašćuje se Vlada Republike Hrvatske da ureduje prava u oblastima društvene
brige o djeci predškolske dobi, osnovnom, srednjem i visokom školstvu,
te u oblasti kulture. Ministar prosvjete i kulture uređuje oblik, opseg,
kvalitetu i način ostvarivanja prava iz stavka 1. ovog članka.

Čanak 8.

Ministar prosvjete i kulture, na prijedlog skupštine općine ili Skupštine
grada Zagreba. odnosno organa od njih ovlaštenih donosi odluku o privremenom
prestanku rada, osnivanju i ukidanju predškolskih organizacija, osnovnih
i srednjih škola. Odluku o privremenom prestanku rada. osnivanju i ukidanju
visokoškolskih organizacija, na prijedlog ministra prosvjete i kulture
donosi Vlada Republike Hrvatske.

Članak 9.

Ministar prosvjete i kulture, na prijedlog skupštine općine ili Skupštine
grada Zagreba. odnosno organa od njih ovlaštenih, donosi odluku o privremenom
prestanku rada, o osnivanju i ukidanju kazališta, muzeja, galerija, biblioteke,
arhiva i drugih organizacija u kulturi koje su od značaja za općinu, odnosno
grad Zagreb. Odluku o privremenom prestanku rada, o osnivanju i ukidanju
organizacija u kulturi koje su od regionalnog ili republičkog značaja,
na prijedlog ministra prosvjete i kulture donosi Vlada Republike Hrvatske.

Članak 10.

Odluku o prestanku rada, osnivanju i ukidanju organizacija u tehničkoj
kulturi i športu donosi skupština općine ili Skupština grada Zagreba, po
pribavljenoj suglasnosti ministra prosvjete i kulture.

Članak 11.

Nadležni organi općine odnosno grada Zagreba, u skladu s planom obrane,
poduzimaju mjere i akcije u cilju osiguranja uvjeta za obavljanje djelatnosti
odgoja i obrazovanja, kulture, tehničke kulture i športa, te vode brigu
o smještaju djece, ućenika i nastavnika, te o zaštiti, smještaju i osiguranju
kulturnih dobara na svom podrčćju, osim za organizacije iz članka 3. stavka
2. ove uredbe. Uvjete za obavljanje djelatnosti i zaštitu organizacija
iz članka 3. stavka 2. ove uredbe osigurava Ministarstvo.

Članak 12.

Predškolske organizacije i đački domovi u suradnji s organizacijama
socijalne skrbi dužne su prvenstveno zbrinjavati djecu bez roditelja, djecu
roditelja ukljućenih u oružane snage Republike Hrvatske i roditelja koji
su pozvani na izvršenje propisanih ili od ovlaštenih organa utvrdenih obveza,
u skladu s uputama Ministarstva.

Članak 13.

Financiranje djelatnosti odgoja i obrazovanja, kulture, tehničke kulture
i športa za vrijeme ratnog stanja ili u slučaju neposredne ugroženosti
neovisnosti i jedinstvenosti Republike Hrvatske obavlja se iz proračuna
Republike, grada Zagreba ili općine u skladu s odlukama koje donosi ministar
prosvjete i kulture. Odbori fondova prestaju s radom, a njihovu zadaću
preuzimaju direktori fondova, odnosno rukovoditelji nadleženih organa uprave
općina ili grada Zagreba.

Članak 14.

Odluke o zasnivanju i prestanku radnog odnosa u predškolskim organizacijama,
osnovnim i srednjim školama, te organizacijama u oblasti kulture donosi
organ uprave općine ili grada Zagreba nadležan za poslove odgoja, obrazovanja
i kulture, uz suglasnos1 ministra prosvjete i kulture. Odluke o zasnivanju
i prestanku radnog odnosa u organizacijama kulture koje su od regionalnog
ili republičkog značaja donosi ministar prosvjete i kulture. Odluke o zasnivanju
i prestanku radnog odnosa u visokoškolskim organizacijama donose nadležni
organi tih organizacija, uz suglasnos1 ministra prosvjete i kulture. U
donošenju odluke iz stavka 1. do 3. ovog članka ne primjenjuju se odredbe
propisa koji ureduju uvjete i postupak zasnivanja, radnog odnosa u predškolskim
organizacijama. osnovnim i srednjim školama, visokoškolskim organizacijama,
te organizacijama u oblasti kulture.

Članak 15.

Ministar prosvjete i kulture može, neovisno od propisanih uvjeta i postupaka,
razriješiti organe upravljanja i ravnatelje predškolskih organizacija,
osnovnih i srednjih škola, organizacija iz oblasti kulture i imenovati
nove organe upravljanja i nove ravnatelje.

Članak 16.

Ministar prosvjete i kulture može, neovisno od propisanih uvjeta i postupaka,
na prijedlog znanstveno-nastavnog vijeća sveučilišta ili predsjedništva
skupštine sveučilišta, razriješiti organe upravljanja i poslovodne organe
organizacija članica sveučilišta i samog sveučilišta, te imenovati nove
organe upravljanja i nove poslovodne organe.

Članak 17.

U predškolskim organizacijama, osnovnim i srednjim školama, visokoškolskim
organizacijama i organizacijama u oblasti kulture sve opće akte donosi
organ upravljanja.

Članak l8.

Nadležni organi uprave općine odnosno grada Zagreba i Ministarstvo osiguravaju
zaštitu kulturnih dobara u skladu s Konvencijom za zaštitu kulturnih dobara
u slučaju oružanog sukoba "Haška konvencija) i aktime donijetim na
temelju te Konvencije.

Članak 19.

Zavod za zaštitu pomenika kulture Ministarstva koordinira provodenje
Konvencije za zaštitu kulturnih dobara u slučaju oružanog sukoba u svim
djelatnostima kulturnih dobara. Zavod za zaštitu spomenika kulture sastavlja
spisak nepokretnih kulturnih dobara, centara u kojima se nalazi znatan
broj kulturnih dobara i zgrada, kojima je glavna namjena čuvanje ili izlaganje
pokretnih kulturnih dobara, radi obilježavanja znakom raspoznavanja predvidenim
člankom 16. Konvencije za zaštitu kulturnih dobara u slučaju oružanog sukoba,
te izdaje ovlaštenja za postavljanje znakova raspoznavanja na određena
kulturna dobra u smislu članka 17. citirane Konvencije.

Članak 20.

Ministar prosvjete i kulture predlaže Vladi Republike Hrvatske poduzimanje
mjera zaštite kulturnih dobara i njihovu provedbu, u skladu s mjerama predviđenim
Konvencijom o zaštiti kulturnih dobara u slučaju oružanog sukoba. Na temelju
ovlasti Vlade Republike Hrvatske ministar prosvjete i kulture nalaže poduzimanje
mjera zaštite kulturnih dobara od osobitog interesa za Republiku Hrvatsku
na području pojedinih općina i grada Zagreba. Na temelju ovlasti Vlade
Republike Hrvatske ministar prosvjete i kulture može propisati privremena
ogranićenja i zabrane prijenosa prava raspolaganja i prava vlasništva na
kulturnim dobrima od osobitog interesa za Republiku Hrvatsku.

Članak 21.

Ministar prosvjete i kulture donije1 će propise kojima se pobliže ureduje
provođenje ove uredbe.

Članak 22.

Ova uredba stupa na snagu danom donošenja.

Evidencijski broj 55

Broj : 969/91.

Zagreb, 10. rujna 1991.

Predsjednik Republike Hrvatske

**dr. Franjo Tuđman, v.r.**

Uredba, NN 55/1991-1509